
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 619 


11 Αυγούστου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός αμοιβής δικηγόρων, μελών του Δ.Σ. Πρε- 

βέζης. 1 

Κύρωση Συλλογικής Σύμβασης Εργασίας πληρώματος 
του ερευνητικού σκάφους «ΠΛΟΗΓΟΣ» της ΔΕΠ - 

ΕΚΥΑ.Ε. 2 

Ίδρυση Ειδικών Αστυνομικών Υπηρεσιών Δίωξης 
Εγκληματικότητας Ηρακλείου και Ρεθύμνης. 3 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 79259 (1) 


Καθορισμός αμοιβής δικηγόρων, μελών του Δ.Σ. Πρεβέζης. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τις διατάξεις του άρθρου 9 του Ν. 1093/80 «περί τροπο- 
ποιήσεως διατάξεων του Κώδικος περί Δικηγόρων (Ν.Δ. 
3026/54) και άλλων διατάξεων» 2) τη διάταξη του άρθρου 22 
παρ. 10α του Ν.Δ. 1868/10.10.1989 που αναφέρεται στην 
«τροποποίηση, αντικατάσταση και συμπλήρωση διατάξεων 
του Ν. 1756/1988 Κώδικος Οργανισμού δικαστηρίων και κα¬ 
τάσταση δικαστικών λειτουργών, τροποποίηση διατάξεων του 
Ν.Δ. 3026/1954 «περί κώδικος Δικηγόρων και άλλες διατά¬ 
ξεις» 3) την απόφαση 86/24.5.1994 του Διοικητικού Συμβου¬ 
λίου του Δικηγορικού Συλλόγου Πρέβεζας. 

4) Το γεγονός ότι από τις διατάξεις της απόφασης αυτής 
δεν προκαλείται δαπάνη εις βάρος του Κρατικού Προϋπο¬ 
λογισμού, αποφασίζουμε: 

1. Καθορίζεται η καθαρή αμοιβή των δικηγόρων, μελών 
του Δικηγορικού Συλλόγου Πρέβεζας, από παραστάσεις 
σε δίκες κατά την ειδική διαδικασία των αναγκαστικών 
απαλλοτριώσεων, ως πληρεξουσίων των διαδίκων που αξι¬ 
ώνουν κυριότητα ή άλλο έμπρακτο δικαίωμα στο απαλλο- 
τριούμενο, ως εξής: 

Α. από παράσταση σε δίκη για καθορισμό προσωρινής τι¬ 
μής μονάδας, σε ποσοστό 5% επί του ποσού, που προκύπτει 
από τον καθορισμό από το δικαστήριο της προσωρινής τιμής 
μονάδας, και πάντως αμοιβή όχι μικρότερη των 60.000 δραχ. 

Β. από παράσταση σε δίκη για καθορισμό οριστικής τι¬ 
μής μονάδας, 

α. αν έχει προηγηθεί παράσταση δικηγόρου κατά τον 


καθορισμό προσωρινής τιμής μονάδας, σε ποσοστό 5% 
επί του πλέον ποσού, που προκύπτει από τον καθορισμό 
από το δικαστήριο της οριστικής τιμής μονάδας, και πά¬ 
ντως αμοιβή όχι μικρότερη των 80.000 δραχμών, και 

β. αν έχει προηγηθεί παράσταση δικηγόρου κατά τον 
καθορισμό προσωρινής τιμής μονάδας, σε ποσοστό 5% 
επί του συνολικού ποσού, που προκύπτει από τον καθορι¬ 
σμό από το δικαστήριο της οριστικής τιμής μονάδας, και 
πάντως αμοιβή όχι μικρότερη των 80.000 δραχμών, και 

Γ. από παράσταση σε δίκη για αναγνώριση δικαιούχων. 

α. αν έχει προηγηθεί παράσταση δικηγόρου κατά τον 
καθορισμό προσωρινής ή οριστικής τιμής μονάδας, σε πο¬ 
σοστό 5% επί του συνολικού ποσού, που προκύπτει από 
τον καθορισμό από το δικαστήριο της οριστικής τιμής μο¬ 
νάδας, και πάντως αμοιβή όχι μικρότερη των 60.000 δραχ¬ 
μών, και 

β. αν δεν έχει προηγηθεί παράσταση δικηγόρου κατά 
τον καθορισμό προσωρινής ή οριστικής τιμής μονάδας, σε 
ποσοστό 10% επί του συνολικού ποσού, που προκύπτει 
από τον καθορισμό από το δικαστήριο της οριστικής τιμής 
μονάδας, και πάντως αμοιβή όχι μικρότερη των 60.000 
δραχμών. 

2. Επιτρέπεται να συμφωνηθούν μεταξύ δικηγόρου και 
εντολέα του αμοιβές υψηλότερες από τις ανωτέρω καθο¬ 
ριζόμενες, εντός των ορίων του νόμου. 

3. Καθορίζεται το παρακρατούμενο από το Δικηγορικό 
Σύλλογο Πρέβεζας ποσοστό από τις ανωτέρω αμοιβές των 
μελών του ως εξής: 

Α. για αμοιβή μέχρι 200.000 δραχμών ή για το τμήμα 
200.000 δραχμών της αμοιβής, σε 15%, και 

Β. για το τμήμα άνω των 200.000 δρχ. της αμοιβής, σε 
75%. 

4. Από τα ανωτέρω παρακρατούμενο, ποσοστό 1% θα 

περιέρχεται στο Σύλλογο, για των εξόδων διαχείρισης του 
οικείου λογαριασμού και το υπόλοιπο στον ιδιαίτερο λογα¬ 
ριασμό της παρ. 7 του άρθρου 161 του Ν.Δ. 3026/54, που 
συστάθηκε με την υπ’ αριθμό 52602/7.6.1980 απόφαση 
του Υπουργού Δικαιοσύνης (Φ.Ε.Κ. 548/τ. Β’ 

/19.6.1980), προς διανομή κατά τις διατάξεις της παρ. 4 
του άρθρου 9 του Ν 1093/80 και της ανωτέρω υπουργικής 
απόφασης, όπως εκάστοτε ισχύει. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεϊ στην Εφημερίδα της 
Κυβέρνησης. 


Αθήνα, 4 Ιουλίου 1994 

Ο ΥΠΟΥΡΓΟΣ 

ΓΕΩΡΓΙΟΣ ΚΟΥΒΕΛΑΚΗΣ 
-♦- 

Αριθ. 2324/22.1.1994 (2) 

Κύρωση Συλλογικής Σύμβασης Εργασίας πληρώματος του 

ερευνητικού σκάφους «ΠΛΟΗΓΟΣ» της ΔΕΠ - ΕΚΥ 

Α.Ε. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 5 του Α.Ν. 3276/44 «Περί 
Συλλογικών Συμβάσεων εν τη ναυτική εργασία» όπως έχει 
τροποποιηθεί και ισχύει σήμερα. 

2. Το αριθ. 3866/25.7.1994 έγγραφο της Πανελλήνιας 
Ναυτικής Ομοσπονδίας με το οποίο υποβλήθηκε για κύ¬ 
ρωση η από 25.7.1994 Συλλογική Σύμβαση Εργασίας του 
πληρώματος του Ερευνητικού σκάφους «ΠΛΟΗΓΟΣ», 
αποφασίζουμε: 

1. Την κύρωση της Συλλογικής Σύμβασης Εργασίας του 
πληρώματος του Ερευνητικού σκάφους «ΠΛΟΗΓΟΣ», 
εκτός από το τελευταίο εδάφιο του άρθρου 4 και το άρθρο 
11 αυτής, το κείμενο της οποίας υπογράφηκε στις 
25.7.1994 από τους νόμιμους εκπροσώπους: 

α) της εταιρείας Δημόσια Επιχείρηση Πετρελαίου - 
Έρευνα και 

β) της Πανελλήνιας Ναυτικής Ομοσπονδίας. 

2. Η ισχύς της Συλλογικής Σύμβασης η οποία κυρώνεται με 
την απόφαση αυτή αρχίζει από 1.1.1994 και λήγει την 
31.12.1994. 

3. Από τις διατάξεις αυτής της απόφασης δεν προκαλεί- 
ται δαπάνη σε βάρος του κρατικού προϋπολογισμού. 

Η παρούσα με το κείμενο της κυρουμένης Συλλογικής 
Σύμβασης να δημοσιευθούν στην Εφημερίδα της Κυβερ- 
νήσεως. 

Πειραιάς, 3 Αυγούστου 1994 

Ο ΥΠΟΥΡΓΟΣ 

ΓΕΩΡΓΙΟΣ ΚΑΤΣΙΦΑΡΑΣ 


ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 
του πληρώματος του Ερευνητικού Σκάφους «ΠΛΟΗΓΟΣ» 
της ΔΕΠ-ΕΚΥ Α.Ε. 

Στον Πειραιά σήμερα 25.7.1994 μεταξύ αφενός της 
Ανώνυμης Εταιρείας με την επωνυμία «ΔΗΜΟΣΙΑ ΕΠΙΧΕΙ¬ 
ΡΗΣΗ ΠΕΤΡΕΛΑΙΟΥ - ΕΡΕΥΝΑ ΚΑΙ ΕΚΜΕΤΑΛΛΕΥΣΗ 
ΥΔΡΟΓΟΝΑΝΘΡΑΚΩΝ Α.Ε.», που εδρεύει από την Τε- 
ρέζα Φωκιανού, Διευθ. Σύμβουλο και θα ονομάζεται για 
συντομία «ΠΛΟΙΟΚΤΗΤΗΣ» και αφετέρου της ΠΑΝΕΛΛΗ¬ 
ΝΙΑΣ ΝΑΥΤΙΚΗΣ ΟΜΟΣΠΟΝΔΙΑΣ, ΠΟΥ ΕΔΡΕΥΕΙ ΣΤΟΝ 
Πειραιά και εκπροσωπείται, νόμιμα από τον Ιωάννη Χαλά, 
Γεν. Γραμματέα και θα ονομάζεται για συντομία «Π.Ν.Ο.», 
συμφωνήθηκαν τ' ακόλουθα ως προς τις αμοιβές και τους 
όρους εργασίας του πληρώματος του ερευνητικού σκά¬ 
φους της ΔΕΠ - ΕΚΥ «ΠΛΟΗΓΟΣ». 


Άρθρο 1 

Μισθός ενέργειας. 

Οι βασικοί μισθοί του πληρώματος του ερευνητικού 
σκάφους «ΠΛΟΗΓΟΣ», η σύνθεση του οποίου ορίζεται 
από την υπ’ αριθμ. 2311.5/62/90 απόφαση του Υ.Ε.Ν. για 
την εκτέλεση πλόων στον Ελληνικό θαλλάσιο Χώρο, ορί¬ 
ζονται μέχρι 31.12.1994 ανά μήνα σε δραχμές ως ακολού¬ 
θως: 

1. Ο Κυβερνών το πλοίο 

Πλοίαρχος Γ 194.355 δρχ. 

2. Ο Μηχανικός 

(ΜΕΚ Γ) 194.355 δρχ. 

3. Ο Λιπαντής 149.020 δρχ. 

Εάν για οποιανδήποτε λόγο χρησιμοποιείται πλήρωμα 

ανωτέρας της προβλεπομένης από την παραπάνω νόμιμη 
σύνθεση τάξεως, οι βασικοί μισθοί θα είναι ως ακολού¬ 
θως: 

Πλοίαρχος 356.790 δρχ. 

Υποπλοίαρχος 224.890 δρχ. 

Ανθυπλοίαρχος Α’ 194.355 δρχ. 

Μηχανικός Α' 354.410 δρχ. 

Μηχανικός Β' 224.890 δρχ. 

Μηχανικός Γ 1 94.355 δρχ. 


Άρθρο 2 

Μισθός ασθένειας. 

Ο μισθός ασθένειας είναι σε κάθε περίπτωση ίσος με το 
μισθό ενεργείας, σε περίπτωση δε νοσηλείας εκτός νοσο¬ 
κομείου ή κλινικής στην ξηρά, καταβάλλεται και αντίτιμο 
τροφής, διανυκτέρευσης όπως καθορίζεται στην παρά¬ 
γραφο 3 του επομένου άρθρου 3 και εφόσον ο ναυτικός 
ευρίσκεται εκτός έδρας. 

Άρθρο 3 

Αντίτιμο τροφής - διανυκτέρευσης. 

1. Το ημερήσιο αντίτιμο τροφής - διανυκτέρευσης για 
κάθε ναυτικό έξω από το πλοίο, ορίζεται ίσο με 5.000 δρχ. 
ημερησίως και καταβάλεται για κάθε διανυκτέρευση με 
την προσκόμιση δελτίου παροχής υπηρεσιών του ξενοδο¬ 
χείου, ανεξάρτητα του ποσού που αναγράφεται σ’ αυτό. 

2. Το ημερήσιο αντίτιμο τροφής - διανυκτέρευσης δεν 
καταβάλλεται όταν το σκάφος εργάζεται μέχρι ακτίνα 10 
ναυτικών μιλιών από την έδρα του, που ορίζεται το Λαύριο. 

3. Σε περίπτωση διανυκτέρευσης επί του σκάφους, το 
αντίτιμο τροφής - διανυκτέρευσης ορίζεται ίσο προς 
4.000 δρχ. ημερησίως. 


Άρθρο 4 

Δώρα Χριστουγέννων και Πάσχα. 

Στους ναυτικούς που αφορά η παρούσα σύμβαση, κατα¬ 
βάλλεται ως δώρο ο μισθός ενός (1) μηνός για τις γιορτές 
των Χριστουγέννων και Νέου Έτους και δεκαπέντε (15) 
ημερών για τις γιορτές του Πάσχα. 

Το ποσό του δώρου υπολογίζεται επί των πράγματι κα- 
ταβαλλομένων παγίων και σταθερών αποδοχών, πλην 
αντιτίμου, τροφής - διανυκτέρευσης και υπερωριών. 

Ο χρόνος καταβολής των δώρων και οι προϋποθέσεις 
χορηγήσεώς των ορίζονται κάθε φορά δι’ αποφάσεως του 
Υ.Ε.Ν. 


Άρθρο 5 
Άδειες. 

1.0 ναυτικός δικαιούται άδειας ίσης προς τρεις (3) ημέ- 

ρες για κάθε μήνα υπηρεσίας του, για δε τις τυχόν ημέρες 
αντίστοιχο κλάσμα. 

2. Η αποζημίωση της άδειας υπολογίζεται επί του μι¬ 
σθού ενεργείας του άρθρου 1 της παρούσης, πλέον του 
ημίσεος αντιτίμου τροφής - διανυκτέρευσης της παρα¬ 
γράφου 3 του άρθρου 3 της παρούσης. Το ημερομίσθιο 
για την αποζημίωση της άδειας υπολογίζεται στο 1 /22 του 
μηνιαίου βασικού μισθού ενεργείας. 

3. Η άδεια παρέχεται υπό του πλοιοκτήτου εφόσον κατά 
την κρίση του επιτρέπουν τη παροχή της οι ανάγκες του 
πλοίου. 

4. Ο πλοιοκτήτης διατηρεί το δικαίωμα για λόγους σο¬ 
βαρών υπηρεσιακών αναγκών, να μη χορηγεί τμήμα της 
παραπάνω αδείας. Στις περιπτώσεις αυτές καταβάλεται 
στο ναυτικό αποζημίωση άδειας όπως καθορίζεται στην 
παραπάνω παράγραφο 2. 

5. Η άδεια δύναται να χορηγείται και τμηματικά όχι όμως 
σε τμήματα περισσότερα των δύο. 

Άρθρο 6 

Ώρες εργασίας - υπερωριακή αμοιβή. 

Οι ώρες εργασίας ορίζονται σε σαράντα (40) εβδομα¬ 
διαίους δηλ. οκτώ (8) ώρες ανά 24ωρο από της Δευτέρας 
μέχρι και της Παρασκευής, του Σαβάτου και της Κυριακής 
θεωρουμένων ως ημερών αργίας. 

α) Για κάθε εργασία που εκτελείται από το ναυτικό πέρα 
από το παραπάνω οριζόμενο ωράριο, καταβάλλεται υπε- 
ρωριακή αμοιβή η οποία υπολογίζεται στο 1/173 του μη¬ 
νιαίου μισθού όπως αυτός καθορίζεται στο άρθρο 1, προ¬ 
σαυξημένο για το πρώτο τετράωρο κατά ποσοστό εικοσι- 
πέντε τοις εκατό (25%) και για το δεύτερο κατά ποσοστό 
εκατό τοις εκατό (100%). 

β) Η εργασία Σαββάτων, Κυριακών και Αργιών αμοίβεται 
υπερωριακά δηλ. οι πρώτες τέσσερις (4) ώρες με προσαύ- 
ξηση εικοσιπέντε τοις εκατό (25%) και οι επόμενες δι¬ 
πλές. 

Άρθρο 7 
Επίδομα αδείας. 

Στους ναυτικούς που έχουν ένα (1) χρόνο τουλάχιστον 
θαλλάσια υπηρεσία στο πλοίο, χορηγείται επίδομα αδείας 
το οποίο υπολογίζεται επί του βασικού μισθού ενεργείας 
του άρθρου 1 και ισούται με τις αποδοχές δεκαπέντε (15) 
ημερών. Επί υπηρεσίας μικροτέρας του έτους, καταβάλ¬ 
λεται ανάλογο ποσοστό. 

Άρθρο 8 

Εξόφληση αποδοχών. 

Κατά την εξόφληση των αποδοχών, ο πλοιοκτήτης υπο- 
χρεούται να χορηγεί στο ναυτικό εκκαθάριση του λογαρια¬ 
σμού του. 

Άρθρο 9 

Ημέρες αργίας εν πλώ και στο λιμάνι. 

Οι κατωτέρω κατονομαζόμενες δεκαέξι (16) θρησκευ¬ 
τικές εορτές, θεωρούνται ως ημέρες αργίας. Ο ναυτικός 
που εργάζεται κατά τις ημέρες αργίας, δικαιούται υπερω- 
ριακής αμοιβής όπως αυτή ορίζεται στην παράγραφο 1 β 
του άρθρου 6 και για όσες ώρες ασχολήθηκε ημερησίως. 

Οι ημέρες αργίας είναι οι εξής: 

1. Η 1 η το'υ έτους. 

2. Η εορτή των θεοφανείων. 

3. Η καθαρά Δευτέρα. 


4. Η 25η Μαρτίου. 

5. Η Μεγάλη Παρασκευή. 

6. Η Δευτέρα του Πάσχα. 

7. Η ημέρα του Αγίου Γεωργίου. 

8. Η 1η Μαΐου. 

9. Η ημέρα της Αναλήψεως. 

10. Η 15η Αυγούστου. 

11. Η 14η Σεπτεμβρίου. 

12. Η 28η Οκτωβρίου. 

13. Η ημέρα του Αγίου Νικολάου. 

14. Η ημέρα των Χριστουγέννων. 

15. Η δεύτερη ημέρα των Χριστουγέννων. 

16. Οι αναγνωρισμένες ως ημέρες αργίας τοπικές εορ¬ 
τές στους Ελληνικούς Λιμένες εφόσον ναυλοχεί σε αυ¬ 
τούς το πλοίο. 

Άρθρο 10 

Ενδιαίτηση πληρώματος. 

1. Ο πλοιοκτήτης υποχρεούται να εφοδιάσει το πλοίο με 
κλινοσκεπάματα ανάλογα με τον αριθμό του πληρώματος 
για τις ανάγκες αυτού. 

Υποχρεούται επίσης να εξασφαλίσει για όλο το πλή¬ 
ρωμα κλίνες και απαραίτητα είδη κλινοστρωμνής και θέρ¬ 
μανσης. 

2. Ο πλοικτήτης υποχρεούται να χορηγεί στο πλήρωμα 
μία (1) φορά το χρόνο δύο (2) φόρμες εργασίας, μία (1) 
χειμερινή και μία (1) θερινή, δύο (2) ζευγάρια γάντια, ένα 
(1) ζευγάρι άρβυλα και ένα (1) αδιάβροχο. 

Άρθρο 11 

Ναυτολόγηση. 

1. Το πλήρωμα του πλοίου που αφορά η παρούσα σύμ¬ 
βαση, καταρτίζεται από τα τακτικά μέλη των συμβαλλομέ- 
νων Ναυτικών Οργανώσεων που ανήκουν στην δύναμη της 
Π.Ν.Ο. και κατ' απόλυτη εκλογή της ΔΕΠ - ΕΚΥ. 

2. Προκειμένου περί προσώπων που δεν ανήκουν 
στις οργανώσεις αυτές κατόπιν αιτήσεως των ενδιαφερο¬ 
μένων, υποχρεούται στην εγγαφή αυτών ως μελών τους 
εφόσον έχουν τα προβλεπόμενα προσόντα. 

Άρθρο 12 

Ασφάλιση κατά του ατυχήματος. 

1. Το πλήρωμα του πλοίου που αφορά η παρούσα σύμ¬ 
βαση, ασφαλίζεται υποχρεωτικώς μερίμνη και δαπάνη του 
πλοιοκτήτου κατά παντός ατυχήματος που ήθελε λάβει 
χώρα κατά τη διάρκεια της επί του πλοίου υπηρεσίας του ή 
συνεπεία αυτής. 

2. Οι νόμιμες εισφορές και κρατήσεις υπέρ των Ταμείων 
Ασφαλίσεως και Προνοίας κ.λ.π. που αναλογούν εις τους 
ναυτικούς, βαρύνουν αυτούς και παρακρατούνται από το 
μισθό τους. 

Άρθρο 13 

Οικογενειακά επιδόματα. 

Ο πλοιοκτήτης της παρούσας σύμβασης, καταβάλλει 
ποσοστό δύο τοις εκατό (2%) σύμφωνα με το άρθρο του 
Νόμου 1985/1980, εισπραττόμενο από το ΝΑΤ με σκοπό 
τη χορήγηση οικογενειακών επιδομάτων στους Ελληνες 
ναυτικούς. 

Το παραπάνω ποσό μαζί με το ένα τοις κατό (1 %), ποσο¬ 
στό συμμετοχής του ναυτικού, υπολογίζεται επί των υπο¬ 
κειμένων σε εισφορά υπέρ του ΝΑΤ αποδοχών των ναυτι¬ 
κών. 

Αρθρο 14 

Επικουρική ασφάλιση. 

Ο πλοιοκτήτης της παρούσης Συλλογικής Σύμβασης, 
καταβάλλει ποσοστό δύο τοις εκατό (2%), σύμφωνα προς 
το άρθρο 28 του Νόμου 1220/81, εισπρατόμενο από το 
ΝΑΤ με σκοπό την παροχή στους Έλληνες ναυτικούς επι¬ 
κουρικής ασφάλισης. 

Το ανωτέρω ποσοστό μαζί μετά του εκ δύο τοις εκατό 
(2%) ποσοστό συμμετοχής του ναυτικού, υπολογίζεται επί 
των υποκειμένων σε εισφορά υπέρ του Ν.Α.Τ. αποδοχών 
των ναυτικών. 


Αρθρο 15 
Χρόνος ισχύος. 

Η παρούσα Συλλογική Σύμβαση ισχύει αναδρομικά από 
1 η Ιανουάριου 1994 και λήγει την 31 η Δεκεμβρίου 1994, 
συντάχτηκε δε σε τρία (3) αντίτυπα και έλαβαν τα συμβαλ¬ 
λόμενα μέρη από ένα (1), το δε τρίτο υποβάλλεται στο 
Υπουργείο Εμπορικής Ναυτιλίας για κύρωση. 

2. Καταγγελία της παρούσης σύμβασης επιτρέπεται 
από τα συμβαλλόμενα μέρη με έγγραφη τους δήλωσή 
τους επιδιδομένη τρεις (3) μήνες πριν την παραπάνω λήξη 
της, οπότε θέλει ισχύει αυτή ακόμη επί τρίμηνο από την 
ημερομηνία της καταγγελίας της. 


Οι συμβαλλόμενοι 

ΓΙΑ ΤΗΝ 

ΔΗΜΟΣΙΑ ΕΠΙΧΕΙΡΗΣΗ ΓΙΑ ΤΗΝ 

ΠΕΤΡΕΛΑΙΟΥ ΕΡΕΥΝΑ ΠΑΝΕΛΛΗΝΙΑ 

& ΕΚΜΕΤΑΛΛΕΥΣΗ ΥΔΡΟΓ/ΚΩΝ ΝΑΥΤΙΚΗ ΟΜΟΣΠΟΝΔΙΑ 


ΗΔΙΕΥΘΥΝΩΝ 
ΣΥΜΒΟΥΛΟΣ 
ΤΕΡΕΖΑ ΦΑΚΙΑΝΟΥ 


0 ΓΕΝΙΚΟΣ 
ΓΡΑΜΜΑΤΕΑΣ 
I. ΧΑΛΑΣ 


σταμένους των Κλάδων και άλλα όργανα του Υπουργείου 
Δημόσιας Τάξης» (Β-761). 

6. Την ανάγκη της ενίσχυσης της προληπτικής και κατα¬ 
σταλτικής δραστηριότητας των Αστυνομικών Διευθύν¬ 
σεων Ηρακλείου και Ρεθύμνης στην καταπολέμηση της 
εγκληματικότητας. 

7. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του κρατικού προϋ¬ 
πολογισμού, ύψους 34.100.000 δρχ. περίπου, για το έτος 
1994, 67.955.000 δρχ. περίπου για το έτος 1995 και για 
το καθένα από τα επόμενα έτη, εφόσον οι Ειδικές Αστυ¬ 
νομικές Υπηρεσίες Δίωξης Εγκληματικότητας Ηρακλείου 
και Ρεθύμνης απαιτηθεί να λειτουργούν ολόκληρη τη 
διάρκεια κάθε έτους, ενάψει του γεγονότος ότι πρόκειται 
για Αστυνομικές Υηηρεσίες που ιδρύονται με σκοπό την 
αντιμετώπιση προσωρινών αναγκών τάξης και ασφάλειας 
και με αρχική πρόβλεψη διάρκειας λειτουργίας, ένα έτος 
από την έναρξη λειτουργίας τους. 

Από τις δαπάνες του έτους 1994, οι οποίες δεν έχουν 
προβλεφθεί στον κρατικό προϋπολογισμό, εκείνες των 
Κ.Α.Ε. 0824, 0831,0832, 1111 , 1112, 1351 και 1612, 
ύψους 2.100.000 δρχ. ,θα καλυφθούν από τις υπάρχου- 
σες σχετικές πιστώσεις του. εκτελούμενου προϋπολογι¬ 
σμού εξόδων Ε.Ψ.43210 «ΕΛΛΗΝΙΚΗ ΑΣΤΥΝΟΜΙΑ», ενώ 
το υπόλοιπο των δαπανών ύψους 32.000.000 δρχ., που 
αντιστοιχεί στους Κ.Α.Ε. 0721,1521,1525,1611,1711 , 
1721, 1722, 1724 και 1939, θα καλυφθεί από το κρατικό 
αποθεματίκό του Υπουργείου Οικονομικών. Οι δαπάνες 
του έτους 1995 και των επο μένων ετών θα προβλέπονται 
και θα καλύπτονται από τις αντίστοιχες πιστώσεις των, 
κατά έτος, προϋπολογισμών εξόδων Ε.Φ.43210 «ΕΛΛΗ¬ 
ΝΙΚΗ ΑΣΤΥΝΟΜΙΑ». 


Αρθρο 1. 


-♦- 

Αριθ. 7001/4/121 (3) 

Ίδρυση Ειδικών Αστυνομικών Υπηρεσιών Δίωξης Εγκλη¬ 
ματικότητας Ηρακλείου και Ρεθύμνης. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του ν.48/1975 «Περί της Εθνικής Ση¬ 
μαίας της Ελλάδος, του Εμβλήματος της Ελληνικής Δημο¬ 
κρατίας, του όρκου των αναλαμβανόντων δημοσίαν εν γέ- 
νει υπηρεσίαν, του τύπου των σφραγίδων των Δημοσίων 
Αρχών και των εγγράφων τούτων» (Α-108). 

2. Τις διατάξεις του άρθρου 11 παρ.5 του ν. 1481/1984 
«Οργανισμός Υπουργείου Δημόσιας Τάξης» (Α-152) , 
όπως το άρθρο αυτό αντικαταστάθηκε με το άρθρο 1 
παρ.1 του ν.1590/1986 (Α-49). 

- 3. Τις διατάξεις του άρθρου 29Α του ν. 1558/1985 «Κυ¬ 
βέρνηση και Κυβερνητικά Όργανα» (Α-137), το οποίο 
προστέθηκε με το άρθρο 27 του ν. 2081 /1992 (Α-154»'· 

4. Τις διατάξεις του π.δ. 137/1986 «Συγκρότηση της 
Γενικής Γραμματείας Δημόσιας Τάξης σε Υπουργείο Δη¬ 
μόσιας Τάξης» (Α—51). 

5. Τις διατάξεις του άρθρου 1 παρ. Α' εδ. 59 της 7004/ 
3/12ιβ από 4.10.1989 απόφασης του Υπουργού Δημό¬ 
σιας Τάξης «Μεταβίβαση αρμοδιοτήτων και του δικαιώμα¬ 
τος υπογραφής «Με εντολή Υπουργού» στο Γ ενικό Γ ραμ- 
ματέα, τον Αρχηγό της Ελληνικής Αστυνομίας, τους Προϊ¬ 


Ίδρυση - Έδρα - Υπαγωγή- 
Τοπική αρμοδιότητα - Διάρθρωση 

1. Ιδρύονται και λειτουργούν: 

α. Ειδική Αστυνομική Υπηρεσία Δίωξης Εγκληματικότη¬ 
τας Ηρακλείου (ΕΙΔ. ΑΣ.Υ.Δ.Ε. Ηρακλείου), με έδρα την 
Κοινότητα Ασημίας και τοπική αρμοδιότητα εκείνη της 
Αστυνομικής Διεύθυνσης Ηρακλείου. 

β. Ειδική Αστυνομική Υπηρεσία Δίωξης Εγκληματικότη¬ 
τας Ρεθύμνης (ΕΙΔ.ΑΣ.Υ.Δ.Ε. Ρεθύμνης), με έδρα το Ρέ¬ 
θυμνο και τοπική αρμοδιότητα εκείνη της Αστυνομικής 
Διεύθυνσης Ρεθύμνης. 

2. Υπάγονται διοικητικά στις Αστυνομικές Διευθύνσεις 
Ηρακλείου και Ρεθύμνης, αντίστοιχα, και είναι ισότιμες με 
Αστυνομικό Τμήμα. 

3. Οι ανωτέρω υπηρεσίες, ανάλογα με τις υπηρεσιακές 
ανάγκες, διαρθρώνονται σε ομάδες δράσης με την ανα¬ 
γκαία δύναμη και εξοπλισμό και ενεργούν μεθοδικά και 
αιφνιδιαστικά. 

Αρθρο 2. 

Αποστολή - Λειτουργία 

1. Οι ειδικές Αστυνομικές Υπηρεσίες Δίωξης Εγκλημα¬ 
τικότητας Ηρακλείου και Ρεθύμνης έχουν ως αποστολή 
την καταπολέμηση της ζωοκλοπής, της παράνομης κατο¬ 
χής και μεταφοράς όπλων, πυρομαχιφν, εκρηκτικών 
υλών καί εκρηκτικών μηχανισμών και της παράνομης 
οπλοφορίας, τη δίωξη των λαθρομεταναστών και την ανα¬ 
ζήτηση και σύλληψη καταδιωκομένων προσώπων. Η απο- 

στολή αυτή υλοποιείται, ιδίως, με την ενέργεια περιπο¬ 
λιών, ενεδρών, κατοπτεύσεων και ερευνών, συλλογή και 
αξιοποίηση πληροφοριών, αναζήτηση, εντοπισμό, σύλ¬ 
ληψη δραστών, κατάσχεση κλοπιμαίων και πειστηρίων του 
εγκλήματος και απόδοση ή παράδοσή τους στους δικαιού¬ 
χους και, στις κατά τόπο και καθ’ύλη αρμόδιες Αστυνομι¬ 
κές Αρχές, κατά περίπτωση, για τις περαιτέρω, κατά νόμο, 
ενέργειες. 

2. Κατ’εξαίρεση και κατ' οικονομία, μπορούν οι Διευθυ¬ 
ντές των Αστυνομικών Διευθύνσεων να αναθέτουν, με 
διαταγή τους, στις οκείες ΕΙΔ.ΑΣ.Υ.Δ.Ε., την προανά¬ 
κριση και εξιχνίαση εγκλημάτων, που υπάγονται στην αρ¬ 
μοδιότητα των Ειδικών Αστυνομικών Υπηρεσιών Δίωξης 
Εγκληματικότητας και για τα οποία, αρχικά, επιλήφθηκαν 
αυτές, εφόσον, κατά την κρίση τους, ενδείκνυται και είναι 
εφικτό. 

3. Λειτουργούν και εξασφαλίζουν ετοιμότητα δράσης 
σε 24ωρη βάση. 

4. Οι αρμοδιότητες και υποχρεώσεις των οικείων Αστυ¬ 
νομικών Υπηρεσιών και των Μεταβατικών Αποσπασμά¬ 
των, για τα αντικείμενα που υπάγονται στην αρμοδιότητα 
των Ειδικών Αστυνομικών Υηηρεσιών Δίωξης Εγκληματι¬ 
κότητας, δεν θίγονται. Δεν θίγονται, επίσης, οι υποχρεώ¬ 
σεις των ΕΙΔ.ΑΣ.Υ.Δ.Ε. Ηρακλείου και Ρεθύμνης, που 
προβλέπονται γενικά, για τις Αστυνομικές Αρχές, από τις 
κείμενες διατάξεις. 

5. Οι Αστυνομικές Υπηρεσίες και τα Μεταβατικά Απο¬ 
σπάσματα της δικαιοδοσίας των Αστυνομικών Διευθύν¬ 
σεων Ηρακλείου και Ρεθύμνης υποχρεούνται να διαβιβά¬ 
ζουν αμέσως και στις οικείες ΕΙΔ.ΑΣ.Υ.Δ.Ε. τις σχετικές 
με την αποστολή της πληροφορίες, τις οποίες οι τελευ¬ 
ταίες αξιολογούν και αξιοποιούν με ανάλογες ενέργειες. 

6. Στις ΕΙΔ.ΑΣ.Υ.Δ.Ε. συγκροτείται και λειτουργεί Γρα¬ 
φείο Γραμματείας, το οποίο στελεχώνεται με δύο Αστυνο¬ 
μικούς, για την γραμματειακή εξυπηρέτηση αυτών. 

7. Οι ΕΙΔ.ΑΣ.Υ.Δ.Ε. διαχειριστικά εξυπηρετούνται από 
τις Αστυνομικές Διευθύνσεις, στις οποίες υπάγονται διοι¬ 
κητικά. Οι κείμενες διατάξεις και διαδικασίες, που αφο¬ 
ρούν την έγκριση και εκκαθάριση δαπανών των Αστυνομι¬ 
κών Τμημάτων, των Αστυνομικών Διευθύνσεων Ηρα¬ 
κλείου και Ρεθύμνης, εφαρμόζονται και στις ΕΙΔ.Α- 
Σ.Υ.Δ.Ε. 

Άρθρο 4 
Διοικητής 

1. Διοικητής ορίζεται Αστυνόμος Α' ή Αστυνόμος Β' και 
έχει τα καθήκοντα, υποχρεώσεις και δικαιώματα Διοικητή 
Αστυνομικού Τμήματος, που προβλέπονται από τις κείμε¬ 
νες διατάξεις. 

2. Επιπλέον των ως άνω καθηκόντων και υποχρεώ¬ 
σεων: 

α. Συνεργάζεται με τις κατά τόπο αρμόδιες Αστυνομικές 
Υηηρεσίες και Μεταβατικά Αποσπάσματα για την ανταλ¬ 
λαγή πληροφοριών και το συντονισμό των ενεργειών, για 
την αποτελεσματικότερη πρόληψη και καταστολή της 
εγκληματικότητας. 

β. Αναφέρει στον οικείο Διευθυντή της Αστυνομικής 
Διεύθυνσης, όταν παρίσταται ανάγκη σύμπραξης με άλλες 
Αστυνομικές Υηηρεσίες και Μεταβατικά Αποσπάσματα 
και ζητεί την ενίσχυσή του. 

γ. Μεριμνά για την εκπαίδευση των ανδρών, ώστε να εί¬ 


ναι πάντοτε ικανοί για την εκπλήρωση της ειδικής αποστο¬ 
λής τους. 

δ. Σχεδιάζει και λαμβάνει μέτρα προστασίας του προ¬ 
σωπικού κατά τις επιχειρήσεις, μετακινήσεις, διανυκτε- 
ρεύσεις και διημερεύσεις αυτού. 

ε. Καταρτίζει το εμπιστευτικό τακτικό και έκτακτο πρό¬ 
γραμμα δράσης της Υπηρεσίας και υποβάλλει αυτό, για 
έγκριση, στον προϊστάμενό του Διευθυντή της Αστυνομι¬ 
κής Διεύθυνσης. Σε κατεπείγουσες και έκτακτες περι¬ 
πτώσεις αρκεί η προφορική ενημέρωση και έγκριση. 

στ. Σχεδιάζει τη διάταξη της υπηρεσίας, καταρτίζει τις 
ομάδες δράσης του προσωπικού και καθοδηγεί αυτό 
επαρκώς για την αποτελεσματική εκηλήρωση της απο¬ 
στολής του. 

ζ. Συντονίζει το έργο των ομάδων δράσης και αναλαμβά¬ 
νει προσωπικά τη διεύθυνση των επιχειρήσεων, όταν δια- 
ταχθεί ή κριθεί αναγκαίο. Ελέγχει τη συμπεριφορά και τη 
δράση του προσωπικού καί λαμβάνει ή προτείνει όλα τα 
κατάλληλα μέτρα. 

η. Συνεργάζεται με τις τοπικές αρχές, τους Ο.Τ.Α. και 
φορείς, στα πλαίσια της αποστολής του. 

Άρθρο 5 

Αρμοδιότητες Διευθυντών Αστυνομικών Διευθύνσεων 
Ηρακλείου καί Ρεθύμνης 

Οι Διευθυντές των Αστυνομικών Διευθύνσεων Ηρα¬ 
κλείου και Ρεθύμνης, επιπλέον των καθηκόντων και αρμο¬ 
διοτήτων τους, που προβλέπονται από τις κείμενες διατά¬ 
ξεις: 

1. Παρακολουθούν τη δραστηριότητα των ΕΙΔ.Α- 
Σ.Υ.Δ.Ε. και εκδίδουν τις, κατά την κρίση τους, αναγκαίες 
διαταγές και οδηγίες για την αποτελεσματικότερη εκτέ¬ 
λεση της αποστολής τους. 

2. Προτείνουν, αρμοδίως, τη λήψη μέτρων για τη μεγι¬ 
στοποίηση και βελτιστοποίηση της απόδοσης των Υπηρε¬ 
σιών αυτών. 

3. Ορίζουν, αν κρίνουν αυτό σκόπιμο και απαραίτητο, 
Αξιωματικό της Διεύθυνσής τους, ανώτερο των Διοικητών 
των ΕΙΔ.ΑΣ.Υ.Δ.Ε., ως επικεφαλής επιχειρήσεων, σε πε¬ 
ρίπτωση σύμπραξής τους με άλλες Αστυνομικές Υπηρε¬ 
σίες και Μεταβατικά Αποσπάσματα, εντός των ορίων δι¬ 
καιοδοσίας της οικείας ΑστυνομικήφΔιεύθυνσης. 

4. Ελέγχουν και εγκρίνουν ή τροποποιούν τα προγράμ¬ 
ματα δράσης των ΕΙΔ.ΑΣ.Υ.Δ.Ε. κατά λόγο αρμοδιότητας, 
και συνεργάζονται για την κατάρτιση προγραμμότων δρά¬ 
σης, εφόσον συντρέχει περίπτωση. 

5. Υποβάλλουν, στην Επιθεώρηση Αστυνομίας Κρήτης, 
κατά το πρώτο πενθήμερο κάθε μήνα, λεπτομερή ανα¬ 
φορά για τη δραστηριότητα και τα αποτελέσματα της δρά 
σης των ΕΙΔ.ΑΣ.Υ.Δ.Ε. 

6. Επιθεωρούν, τακτικά και έκτακτα, τις ΕΙΔ.ΑΣ.Υ.Δ.Ε., 
με σκοπό τη διαπίστωση της επιχειρησιακής ετοιμότητας, 
ικανότητας και αποτελεσματικότητας αυτών και ενεργούν 
αναλΐγως. Ελέγχουν, επίσης, το προσωπικό κατά την 
εκτέλεση της αποστολής τους, οι ίδιοι ή διαμέσου των 
Υποδιευθυντών των Διευθύνσεών τους. 

7. Αναφέρουν, καθημερινά, και ενημερώνουν τηλεφω- 
νικώς τον Επιθεωρητή Αστυνομίας Κρήτης για τα αξιόλογα 
περιστατικά. 

8. Συνεργάζονται με τις τοπικές αρχές, Ο.Τ.Α. και φο¬ 
ρείς, για την επίτευξη των στόχων των ΕΙΔ.ΑΣ.Υ.Δ.Ε. 

Αρθρο 6 

Αρμοδιότητες Επιθεωρητή Αστυνομίας 

Ο Επιθεωρητής Αστυνομίας Κρήτης, επιπλέον, των άλ¬ 
λων καθηκόντων και αρμοδιοτήτων του, που προβλέπο- 
νται από τις κείμενες διατάξεις: 

1. Αναφέρει, καθημερινά και ενημερώνει τηλεφωνικώς 
τον οικείο Γενικό Επιθεωρητή Αστυνομίας, για τα αξιό¬ 
λογα περιστατικά, που αφορούν τη δράση των ΕΙΔ.Α- 
Σ.Υ.Δ.Ε. 

2. Επιθεωρεί, τακτικά τουλάχιστον μια φορά το εξάμηνο 
και έκτακτα, τις ΕΙΔ.ΑΣ.Υ.Δ.Ε., με σκοπό τη διαπίστωση 
και εκτίμηση του βαθμού ετοιμότητας, ικανότητας και 
αποτελεσματικότητας αυτών, εκδίδει τις αναγκαίες διατα¬ 
γές και οδηγίες και λαμβάνει ή προτείνει ανάλογα μέτρα. 

3. Αναθέτει, σε κατάλληλο Αξιωματικό, με διαταγή του 
και ύστερα από πρόταση των Διευθυντών των Αστυνομι¬ 
κών Διευθύνσεων Ηρακλείου κακ Ρεθύμνης, το συντονι¬ 
σμό και την ευθύνη διεξαγωγής αστυνομικής επιχείρησης, 
εφόσον συμπράττουν δυνάμεις αμφοτέρων των ΕΙΔ. 
ΑΣ. Υ. Δ. Ε. 

4. Υποβάλλει, κατά το πρώτο δεκαήμερο κάθε μήνα, 
στις αρμόδιες Διευθύνσεις του Υπουργείου Δημόσιας Τά¬ 
ξης και κοινοποιεί στην Ε' Γενική Επκθεώρηση Αστυνο 
μίας, λεπτομερή αναφορά, για τη δραστηριότητα και την 
αποτελεσματίκότητα της δράσης των ΕΙΔ.ΑΣ.Υ.Δ.Ε., με 
σκοπό την αξιολόγηση κακ την εκτίμηση της κατάστα¬ 
σης. 

Αρθρο 8 

Αρμοδιότητες Γ ενικού Επιθεωρητή Αστυνομίας 

Ο Γ ενικός Επιθεωρητής Αστυνομίας της Ε’ Γ ενικής Επι¬ 
θεώρησης Αστυνομίας, επι πλέον των άλλων καθηκόντων 
και αρμοδιοτήτων του, που προβλέπονται από τις κείμε¬ 
νες διατάξεις: 

1. Λαμβάνει ή προτείνει, αρμοδίως, κάθε πρόσφορο και 
απαραίτητο μέτρο προς την κατεύθυνση της ενίσχυσης 
της αποτελεσματικότητας των ΕΙΔ.ΑΣ.Υ.Δ.Ε. 

2. Αξιολογεί τη δραστηριότητα και διαπιστώνει, καταλ¬ 
λήλως, το βαθμό επίτευξης των στόχων και προσδοκιών 
της Ηγεσίας και εισηγείται αναλόγως. 

3. Επιθεωρεί τακτικά, τουλάχιστον μια φορά το έτος, τις 
ΕΙΔ.ΑΣ.Υ.Δ.Ε. και έκτακτα όταν κριθεί αναγκαίο ή διατα- 
χθεί σχετικά. 

Αρθρο 9. 

Στελέχωση - Υλικοτεχνικός εξοπλισμός - Στολή 

1. Διοικητής καθεμιάς των ΕΙΔ.ΑΣ.Υ.Δ.Ε. ορίζεται Αξιω¬ 
ματικός με το βαθμό του Αστυνόμου Α' ή Αστυνόμου Β'. 
Στελεχώνονται με επαρκή αστυνομική δύναμη, που λαμ- 
βάνεται από τη συνολική δύναμη του Σώματος της Ελληνι¬ 
κής Αστυνομίας. 

2. Οι ΕΙΔ.ΑΣ.Υ.Δ.Ε. εφοδιάζονται με τα απαραίτητα 
οχήματα, οπλισμό και υλικοτεχνικά μέσα, για την εκπλή¬ 
ρωση της αποστολής τους. 

3. Το προσωπικό των ΕΙΔ.ΑΣ.Υ.Δ.Ε., εκτός από τη 
στολή για τις συνήθεις χρήσεις, κατά την εκτέλεση της ει¬ 
δικής αποστολής του, φέρει την υπ' αριθ. 9 στολή (επιχει¬ 
ρήσεων) ως εξής: 

ΧΕΙΜΕΡΙΝΗ 

- Μπερές χρώματος μαύρου. 

- Χιτώνιο, τύπου υποδύτη, χρώματος φαιοκίτρινου. 

- Περισκελίδα από το ύφασμα του χιτωνίου. 


- Πουλόβερ εσωτερικό κλειστό τύπου ζιβάγκο, χρώμα¬ 
τος φαιοπράσινου ή φανέλα χρώματος λαδοπράσινου (κα¬ 
τόπιν διαταγής). 

- Επενδύτης (τζάκετ) χρώματος φαιοπράσινου προαι¬ 
ρετικά ή υποχρεωτικά κατόπιν διαταγής. 

- Ζωστήρας καννάβινος μαύρος. 

- Υποδήματα μαύρα υψηλά (άρβυλα). 

- Ποδεία μαύρα μάλλινα. 

- Χειρόκτια μαύρα δερμάτινα. 

- Σμικρογραφίες διακριτικών βαθμού στο αριστερό 
πέτο του χιτωνίου. 

- Διακριτικό του Σώματος. 

- Ταινίες υφασμάτινες ημικυκλικού σχήματος με την έν¬ 
δειξη «ΕΙΔ.ΑΣ.Υ.Δ.Ε.», οι οποίες φέρονται στο ύψος του 
σημείου συρραφής των χειριδών του χιτωνίου. Τα γράμ¬ 
ματα είναι χρώματος βαθυκύανου σε κίτρινο φόντο. 

ΘΕΡΙΝΗ 

- Όπως η υπ’αριθ. 9 χειμερινή στολή, με εξαίρεση το 
πουλόβερ, τα χειρόκτια καί τον επενδύτη. 

- Φέρεται περιλαίμιο (φουλάρι) χρώματος λαδοπρασίνου. 

Άρθρο 10 

Τήρηση υπηρεσιακών σφραγίδων 

1. Οι ΕΙΔ.ΑΣ.Υ.Δ.Ε. Ηρακλείου και Ρεθύμνης τηρούν 
ίδια, η καθεμία, σφραγίδα που τίθεται, κατά τις κείμενες 
διατάξεις, στα έγγραφα που εκδίδονται από τις υπηρεσίες 
αυτές. 

2. Οι σφραγίδες των ΕΙΔ.ΑΣ.Υ.Δ.Ε. αποτελούνται από 
τρεις επάλληλους και ομόκεντρους κύκλους. Η διάμετρος 
του εξωτερικού κύκλου είναι μήκους 0,04 του μέτρου. 

Στον εσωτερικό κύκλο και στο κέντρο αυτού φέρεται το 
κατά το άρθρο 2 του Ν. 48/1975 έμβλημα της Ελληνικής 
Δημοκρατίας. Στο δεύτερο κύκλο φέρονται κυκλικά στο 
κάτω μέρος το όνομα της οικείας υπηρεσίας που τηρεί τη 
σφραγίδα (ΕΙΔ.ΑΣ.Υ.Δ.Ε—), στο άνω μέρος το όνομα της 
υπερκείμενης υπηρεσίας (ΑΣΤΥΝΟΜΙΚΗ ΔΙΕΥΘΥΝΣΗ...) 
και στον εξωτερικό κύκλο ο τίτλος «ΕΛΛΗΝΙΚΗ ΔΗΜΟ¬ 
ΚΡΑΤΙΑ», ως τα υποδείγματα του συνημμένου παραρτή¬ 
ματος. 

3. Ο αριθμός τών αντιτύπων των σφραγίδων, που απαι¬ 
τούνται για τη λειτουργία των ΕΙΔ.ΑΣ.Υ.Δ.Ε. ορίζεται με 
διαταγή του Διευθυντή της οικείας Αστυνομικής Διεύθυν¬ 
σης. Οι επιπλέον, της μιας, σφραγίδες κάθε υπηρεσίας 
αριθμούνται. 

4. Υπεύθυνοι για τη φύλαξη των σφραγίδων είναι οι Διοι¬ 
κητές των υπηρεσιών που τηρούν τις σφραγίδες, οι οποίοι 
με διαταγή τους μπορούν να αναθέτουν τη φύλαξη αυτών 
σε οποιονδήποτε υφιστάμενό τους, κατά την κρίση τους. 
Με την ίδια ή άλλη διαταγή ορίζονται και οι υπεύθυνοι για 
τη χρησιμοποίηση των σφραγίδων αυτών, κατά τις κείμε¬ 
νες διατάξεις. 

Άρθρο 11 

Ρύθμιση λεπτομερειών 

Λεπτομέρειες και θέματα δευτερεύουσας σημασίας, 
που προκύπτουν κατά την εφαρμογή της παρούσας από¬ 
φασης, ρυθμίζονται με διαταγή του Αρχηγού της Ελληνι¬ 
κής Αστυνομίας. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Αυγούστου 1994 
Ο Γ ενικός Γ ραμματέας 
ΕΥΑΓΓΕΛΟΣ ΡΟΓΚΑΚΟΣ 

ΕΛΛΗΝΙΚΗ ΔΗΜΟΚΡΑΤΙΑ ΠΑΡΑΡΤΗΜΑ 

ΥΠΟΥΡΓΕΙΟ ΔΗΜΟΣΙΑΣ ΤΑΞΗΣ 
ΕΛΛΗΝΙΚΗ ΑΣΤΥΝΟΜΙΑ 

ΚΛΑΔΟΣ ΔΙΟΙΚΗΤΙΚΗΣ ΥΠΟΣΤΗΡΙΞΗΣ Συνημμένο στην 7001/4/12ιγ από 

ΔΙΕΥΘΥΝΣΗ ΜΕΛΕΤΩΝ ^ -8-1994 απόφαση κ.Γενικού 

Γραμματέα Υπουργείου Δημόσιας 

Τάξης- 


Υπόδειγμα 1 

Συνημμένο στην υπ' 
αριθ.^οοίΐ από 
4 - 8-139^ από¬ 

φαση κ. Γενικού Γραμματέα 

Υπουργείου Δημόοίας Τάξης. 



Υπόδειγμα 2 


Συνημμένο στην υπ’ 
αρ ιθ. 7001 Ι^Ιΐ^ί από 
4-8-139*+ Από¬ 
φαση κ. Γενικού Γραμματέα 

Υπουογείου Δημόσιας Τάξης. 



Για την αντιγραφή 

Αθήνα, αυθημερόν 

Το Ιο Τμήμα Δ/νσρ< Μελετών. 



ΚΛΕΑΡΧΟΣ ΠΗΧΑΣ 
Αστυν.Υποδ/ντής 


Αθήνα, Η- Αυγούοτοΰ 1994 


0 ΤΜΗΜΑΤΑΡΧΗΣ 
ΑΔΑΜΑΝΤΙΟΣ ΧΑΜΑΛΕΛΗΣ 
Αοτυν.Υποδ/ντής 

ΕΘ ΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 
Ταχ. Κώδικας 
ΤΕΙ.ΕΧ 
ΡΑΧ 


Καποδιστρίου 34 
104 32 

22.3211 ΥΡΕΤ ΟΡ 
5234312 


Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από 8.00' έως 13.00' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

"ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

"Τμήμα πληροφόρησης: Για τα δημοσιεύματα των ΦΕΚ Σο λωμού 51 τηλ 52.25.713 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

* Αποοτολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 

Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι Βσελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 


Η ετήοια συνδρομή είναι: 


α) Για το Τεύχος Α' 


ε) » » » Αναπτυξιακών Πράξεων » 

στ) » » » Ν.Π.Δ.Δ. » 

ζ) » » » ΠΑΡΑΡΤΗΜΑ » 

η) » » » Δελτ. Εμπ.& Βιομ. Ιδ. » 

θ) » » » Αν. Ειδικού Δικαστηρίου » 

ι) » » » Α.Ε. & Ε.Π.Ε. » 

ια) Για όλα τα Τεύχη εκτός ΤΑΕ-ΕΠΕ » 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

>χ. 15.000 Δρχ. 750 

» 30.000 » 1.500 

» 10.000 » 500 

» 30.000 » 1.500 

» 20.000 » 1.000 

» 10.000 » 500 

» 5.000 » 250 

» 10.000 » 500 

» 3.000 » 150 

» 200.000 » 10.000 

» 100.000 .» 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




